**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2018. SZEPTEMBER 27-I RENDES ÜLÉSÉRŐL.**

 **Rendelet: 9/2018. (X. 01.)**

 **Határozat:**

 **40/2018. (IX. 27.)**

 **41/2018. (IX. 27.)**

 **42/2018. (IX. 27.)**

 **43/2018. (IX. 27.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2018. szeptember 27-i rendes üléséről.

Jelen vannak: Németh Ágnes polgármester, Bogár István, Dormán Jenő,

 Simon Viktória, Patakiné Sümegi Mária Erzsébet, Sipos László, Vizlendvai

 László képviselők,

 Fazekas István jegyző, Bencze Ildikó pénzügyi csoportvezető,

 Darabos Balázsné jegyzőkönyvvezető.

A lakosság köréből megjelent 2 fő.

Németh Ágnes polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Dormán Jenő képviselőket.

A javaslatot a képviselőtestület egyhangúlag tudomásul vette.

**Ezután javaslatot tett a napirendre:**

Javasolta, hogy a kiadott napirendtől eltérően 1. napirendi pontként vegyék fel a Toldi utca vízelvezetési problémáját.

**N A P I R E N D:**

1./ Toldi utca vízelvezetési probléma

 Előadó: Németh Ágnes polgármester

2./ Beszámoló az önkormányzat pénzügyi helyzetéről

 Előadó: Németh Ágnes polgármester

3./ Rendkívüli működési támogatás pályázat beadásáról döntés

 Előadó: Németh Ágnes polgármester

4./ Bursa Hungarica Ösztöndíjrendszerhez csatlakozás

 Előadó: Németh Ágnes polgármester

5./ Egyéb ügyek

Zárt ülés:

6./ Polgármester beszámolója az előző ülés óta polgármesteri hatáskörben hozott döntésekről

 Előadó: Németh Ágnes polgármester

**1./ Toldi utca vízelvezetési probléma**

 Előadó: Németh Ágnes polgármester

Németh Ágnes polgármester elmondta, hogy az elmúlt ülésen hozott határozatnak megfelelően a templomhoz vezető út padkázási munkái elkezdődtek. A munka megkezdését azért sürgették, mivel a templomban október 7-én ünnepség lesz. A padkázási munkákkal még a Toldi utcai áteresz elhelyezés munkái lettek megrendelve. Az ülés előtt érkezett egy beadvány a Petőfi utca érintett lakóitól, amelyeket az áteresz megépítése folytán a vízelvezetés érint. Kérik, hogy az önkormányzat ezt az átereszt ne építse meg, hiszen ennek folytán őket az elöntés sokkal hatványozottabban érinti. Kérik, hogy ennek tárgyalását az önkormányzat tárgyalja újra. Az érintett lakókkal az egyeztetés október 3-ára került összehívásra. Vízelvezetési terv készült, amely megoldaná a vízelvezetést a befolyásig, de ez meghiúsult, mivel 1 hozzájárulást nem tudtak megszerezni. Szakértői vélemény szerint az áteresz felgyorsítaná a lefolyást, de ugyanakkora mennyiségű csapadék folyna le ebben az esetben is. A vízfolyás akadályoztatására gát építését javasolja a szakember. Az egyeztetést azért hívta össze, hogy egyeztessenek, hogy mit tudnak elfogadni a tulajdonosok. Egyeztetni kell azt is, hogy valami engedje meg a területén a víz levezetését. Az áteresz megépítését a Toldi utca két lakó kérte, a Katasztrófavédelmi Igazgatóság is javasolta az áteresz megépítését.

Horváth Norbert érintet lakó mindig azt mondták, hogy azért nem készült el a vízelvezető árok, mert ők nem járultak hozzá. A szomszédos ingatlan tulajdonosa továbbra is fenntartja, hogy a területén a vizet le lehet vezetni.

Fazekas István ez olyan feladat, amelyet pénz nélkül megoldani nem lehet. Van egy terv ennek ellenére más dolgok kerülnek megvalósításra. 12 éve járult hozzá, hogy a területén vezetik le a vizet. Ennek ellenére gátat kezdtek építeni a telekre a padka nyesés földjét hordták oda, így nem lehet gátat építeni, hogy a gazos földet oda hordják. A másik dolog, hogy a Petőfi közben folyik le a víz a befogadóig, ezt minimális összeggel rendbe lehetne tetetni. Ha minden éven lenne rá költve megoldódna a probléma.

Dóra Lászlóné a kapu bejáróknál folyik be a víz.

Patakiné Sümegi Mária Erzsébet ezen az ülésen tudta meg, hogy van terv.

Bogár István ez a helyzet, hogy így alakult nem a testület hozzáállásának következménye. Két tűz között vannak.

Németh Ágnes ez a terv nem oldja meg a problémát, nem is lett engedélyeztetve. A saroktól nem tudják tovább vinni a vizet. Az út átvágás a Toldi utcai két lakóház érdekét szolgálja.

Horváth Norbert az áteresz megépítése esetén az egész domboldal vize folyik rájuk és egyre több víz fog folyni. Ebben az esetben bírósághoz fog fordulni. Kérte, hogy az önkormányzat mérlegelje ezt a helyzetet. Azt sem érti, hogy az átereszt miért oda akarják megépíteni, azt oda kell tenni, ahol a víz lefolyását biztosítják. A vízfolyás forgalomképtelenné teszi az ingatlant. Azt sem tudja, hogy az átereszt mi alapján teszik oda, van-e rá engedély?

Németh Ágnes az áteresz építéséhez azt mondta a szakember, hogy nem kell engedély.

Bogár István az elmúlt ülésen a másik fél kérte az önkormányzatot, hogy az utat átvágják és építsék meg az átereszt.

Horváth Norbert a víz eddig eloszlott, átvágás esetén a víz koncentráltabban fog folyni és rávezetik az alsó lakókra. Mérlegelni kell a helyzetet.

Németh Ágnes a jelen esetben az a kérés, hogy az átereszt ne építsék meg. Az áteresz nem befolyásolja a víz mennyiséget csak gyorsabban fog folyni.

Patakiné Sümegi Mária Erzsébet hozzáértő mondja meg, hogy mi lenne a jó megoldás.

Fazekas István a legolcsóbb megoldás a nyílt árok lenne.

Simon Viktória ahol a rendezési terv szerint út meg végig, ott nem lehetne árkot húzni.

Patakiné Sümegi Mária Erzsébet menjenek ki a helyszínre nézzék meg.

Vizlendvai László ha a mezőgazdasági művelés megváltozna akkor nem lenne ez ekkora probléma.

Németh Ágnes minden érintett lakót meghívnak és szakember is a helyszínen lesz. Ezt csütörtökön 16.30 órára megszervezik.

Horváth Norbert kérése, hogy az átereszt a holnapi napon ne csinálják meg.

Németh Ágnes polgármester kérte, hogy a képviselőtestület tagjai is legyenek jelen a helyszíni bejáráson. A lakókat az új időpontról kiértesítik, a szakemberrel is beszél.

**2./ Beszámoló az önkormányzat pénzügyi helyzetéről**

 Előadó: Németh Ágnes polgármester

Németh Ágnes polgármester elmondta, hogy a képviselőtestület az önkormányzat pénzügyi helyzetét bemutató táblázatokat megkapták. Kérte Bencze Ildikó pénzügyi csoportvezetőt, hogy szóbeli kiegészítését tegye meg.

Bencze Ildikó tájékoztatta a képviselőtestületet az önkormányzat jelenlegi számláinak állásáról és a lejárt illetve kifizetésre váró pénzügyi teljesítést igénylő számlákról.

Patakiné Sümegi Mária Erzsébet a megkapott táblázatokból látszik, hogy a Csukás István Óvoda és Bölcsőde esetében nem történt cafetéria kifizetés a hivatalnál pedig volt. Ezt nem tartja így szerencsésnek.

Németh Ágnes arról volt szó, hogy év vége felé lesz a kifizetés.

Bencze Ildikó a hivatalt 5 önkormányzat tartja fent és a fedezet rendelkezésre állt.

Több hozzászólás nem volt a beszámolót a képviselőtestület tagjai tudomásul vették.

**3./ Rendkívüli működési támogatás pályázat beadásáról döntés**

 Előadó: Németh Ágnes polgármester

Németh Ágnes polgármester felkérte Bencze Ildikót, hogy tájékoztassa a képviselőtestületet a pályázatról.

Bencze Ildikó elmondta, hogy az idei évben is van lehetőség települési rendkívüli támogatás beadására, a kifizetetlen követelések vonatkozásában. Javasolta, hogy a pályázatot adják be.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 40/2018.(IX.27.) számú határozata:**

Teskánd Község Önkormányzat Képviselő-testülete Magyarország 2018. évi központi költségvetéséről szóló 2017. évi C. törvény 3. melléklet I. 10. pontja szerinti települési önkormányzatok rendkívüli támogatásra szolgáló igényt nyújt be a 2018. évre.

A Képviselő-testület felhatalmazza a polgármestert a pályázat beadására.

Határidő: Azonnal

Felelős: Németh Ágnes - polgármester

**4./ Bursa Hungarica Ösztöndíjrendszerhez csatlakozás**

Előadó: Németh Ágnes polgármester

/ Írásos előterjesztés a jegyzőkönyv melléklete./

Németh Ágnes polgármester elmondta, hogy az ezzel kapcsolatos előterjesztést a képviselőtestület tagjai megkapták. Javasolta, hogy az önkormányzat az elmúlt években megfelelően csatlakozzon az ösztöndíjrendszerhez.

Szavazásra került sor, a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 41/2018.(IX. 27.) önkormányzati határozata**

Teskánd Község Önkormányzata csatlakozni kíván a Bursa Hungarica Felsőoktatási Önkormányzati Ösztöndíjpályázat 2019. évi fordulójához.

A Teskánd Község Önkormányzat Képviselőtestülete felhatalmazza a polgármestert, hogy a csatlakozási dokumentumot aláírja és felkéri, hogy a fenti költség biztosítására a 2019. költségvetés tervezésekor legyen figyelemmel.

**Határidő:** 2018. szeptember 30.

**Felelős:** Németh Ágnes polgármester

**5./ Egyéb ügyek**

**a./ Az önkormányzat Szervezeti és Működési Szabályzatának módosítása**

Előadó: Németh Ágnes polgármester

/ Rendelet-tervezet a jegyzőkönyv melléklete./

Németh Ágnes polgármester elmondta, hogy a rendelet-tervezetet a képviselőtestület tagjai megkapták. Javasolta, hogy a tervezetnek megfelelően alkossa meg a képviselőtestület a rendeletet.

Szavazásra került sor, amelynek eredményeként a képviselőtestület egyhangúlag / 7 igen szavazattal / a következő rendeletet alkotta:

**Teskánd Község Önkormányzata 9/2028. (X.01.) önkormányzati rendelete**

/ Az önkormányzat Szervezeti és Működési Szabályzatáról szóló 1/2015. (II.10.) önkormányzati rendelet módosítása a jegyzőkönyv melléklete./

**b./ A Csukás István Óvoda, Bölcsőde és Tanuszoda vezetőjének megbízása**

Előadó: Németh Ágnes polgármester

Németh Ágnes polgármester elmondta, hogy az elmúlt ülésen hozott határozatukat szükséges kiegészíteni azzal, hogy a Csukás István Óvoda, Bölcsőde és Tanuszoda vezetője pályázatás nélkül a nevelőtestület támogatása alapján kerül kinevezésre, valamint a kinevezés 2018. szeptember 7-től 2023. augusztus 15-ig szóljon.

A képviselőtestület az elhangzottakkal egyetértett, szavazásra került sor, amelynek eredményeként a képviselőtestület egyhangúlag / 7 igen szavazattal / a következő határozatot hozta:

**Teskánd Község Önkormányzata 42/2018.(IX.27.) számú határozata**

Teskánd Község Önkormányzat Képviselő-testülete a 2018. augusztus 30. napján hozott 37/2018. (VIII.30.) számú határozatát a következővel egészíti ki:

Teskánd Község Önkormányzat Képviselőtestülete a Csukás István Óvoda, Bölcsőde és Tanuszoda vezetőjének pályáztatás nélkül Lőczi Tamásnét - a nevelőtestület támogatása alapján - 2018. szeptember 7-től 2023. augusztus 15-ig kinevezi.

**c./ Szolgálati lakások nyílászáró cseréje**

Németh Ágnes polgármester elmondta, hogy a szolgálati lakások nyílászáróinak cseréjére az árajánlatot megkapta, amelyet ismertetett. A többi tulajdonos polgármesterrel összeülnek és döntenek róla.

**d./**

**Németh Ágnes polgármester** a továbbiakban fontosabb eseményekről tájékoztatta a képviselőtestületet:

-A Tölgyfa utca járda kapcsán elmondta, hogy a Tölgyfa utca 1. szám alatti lakóház tulajdonosa a lakóháza melletti földcsúszás kapcsán a Közútkezelőhöz fordult. A közútkezelő részvételével helyszíni egyeztetés történt. A közútkezelő vállalja a mederlapok berakásához gépet biztosít, valamint a lapok alá zúzalékkövet is adja. A lakóház tulajdonosa vállalta, hogy ennek megfelelően kér ajánlatot az elvégzendő munkákra.

- A téli hó eltakarításra munkákra ajánlatot kér a Telekesép Kft-től.

Fazekas István javasolta, hogy helyi vállalkozótól is kérjenek ajánlatot.

- Németh István vízelvezetési ügyében a megállapodás aláírásra került. Az idei évben vállalt munkákra árajánlatot kér.

- Az idősek napját december 2-ára tervezi megszervezni.

- október 14-én a Fitt-park 1 éves születésnapja alkalmával sportnap kerül szervezésre a fitt-park ötletgazdái által.

- a település lomtalanítást a Zala-Müllex Kft. nagyon magas összegen biztosítja, amelyet nem tudnak ellenőrizni és 500.000,- Ft-ba is kerülhet. Kérdése, hogy megrendeljék-e ilyen feltételekkel az eddig megszokott lomtalanítást a településen?

Vizlendvai László kellene lomtalanítást szervezni.

Patakiné Sümegi Mária Erzsébet amit eddig megszokott a lakosság azt biztosítsák.

Szavazásra került sor, amelynek eredményeként a képviselőtestület 6 igen 1 tartózkodással a következő határozatot hozta:

**Teskánd Község Önkormányzata 43/2018.(IX.27.) számú határozata**

Teskánd Község Önkormányzat Képviselőtestülete az őszi lomtalanítást a Zala-Müllex Kft-nél megrendeli.

-Németh Ágnes polgármester elmondtam, hogy megkereste a Nevelteb Kutyaiskola vezetője a Teskánd 118. hrsz-ú belterületi ingatlan bérletével később pedig az ingatlan megvásárlásával kapcsolatban.

Vizlendvai László először mindenképpen bérletben gondolkodjanak, ne hogy kutyamenhely legyen.

Németh Ágnes a bérleti díjat nekik kell meghatározni, jelenleg Zalaegerszegen évi 30.000,- Ft bérleti díjat fizet.

Sipos László legyen a bérleti díj évi 500.000,- Ft, amelyet a vételi árba beszámítanak.

A következő 6./ napirendi pontot a képviselőtestület zárt ülés keretében tárgyalta.

 Kmf.

Németh Ágnes Fazekas István

polgármester jegyző

 Bogár István Dormán Jenő

 jegyzőkönyv-hitelesítők